
Komisijas skaidrojums

Latvijas Universitātes Matemātikas un informātikas institūta (LU MII) iepirkuma komisija atklātā konkursa “Serveru un portatīvo datoru” (id.nr. LU MII 2026/07) ietvaros no potenciālā pretendenta ir saņēmusi šādu jautājumu par 1.daļas tehniskās specifikācijas prasībām:

Iepirkuma tehniskās specifikācijas 7. punktā “Barošanas bloki” noteikts:
“Rezervēti, atbilst efektivitātes klasei vismaz “80 PLUS Platinum”. Komplektā C14 vai C20 barošanas kabeļi.”

Ņemot vērā tirgū pieejamo augstas veiktspējas GPU serveru tehnisko risinājumu dažādību, lūdzam precizēt, vai Pasūtītājs pieļauj arī alternatīvu servera barošanas arhitektūru, piemēram, 48–54 V DC busbar risinājumu ar atbilstošu AC-to-DC power shelf, kas nodrošina nepieciešamo un redundanto servera barošanu.
Vai šāds tehniskais risinājums būtu uzskatāms par atbilstošu 7. punktā noteiktajām prasībām, ja tas pēc funkcionalitātes un nodrošinātās barošanas jaudas ir ekvivalents prasītajam risinājumam, bet tiek izmantota atšķirīga barošanas arhitektūra?

Komisija sniedz šādu skaidrojumu:
GPU servera tehniskās specifikācijas 7. punktā “Barošanas bloki” noteikts:
“Rezervēti, atbilst efektivitātes klasei vismaz “80 PLUS Platinum”. Komplektā C14 vai C20 barošanas kabeļi.”

Specifikācijas 6. punktā ir noteiktas prasības korpusam:  "Ne lielāks par 2U, montējams 19” statnē."

Atsevišķa "AC-to-DC power shelf" bloka esamība, kas kopā ar servera korpusu aizņemtu vairāk par 2U vietu statnē, vai neatbilst efektivitātes klasei "80 Plus Platinum", tiks uzskatīta par neatbilstību tehniskajām prasībām.

Komisija vērš uzmanību, ka tehniskajā specifikācijā norādītās prasības ir pretendentu piedāvātā preču kvalitātes minimālās prasības. Pretendentam ir tiesības piedāvāt preces ar augstākiem un kvalitatīvākiem parametriem, taču piedāvājumam ir obligāti jānodrošina atbilstība visām Tehniskajā specifikācijā noteiktajām prasībām.

